《题武侯庙》
宋代·李复

天厌炎灵暗不开，欲吹余烬发寒灰。
强因徐庶南阳起，能枉周瑜赤壁来。
常见英风吹草木，尚存精魄动云雷。
西南遗爱无时歇，不逐长江去不回。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。